CELEX: 62007TN0049
Language: da
Date: 2007-02-20 00:00:00
Title: Sag T-49/07: Sag anlagt den 20. februar 2007 — Fahas mod Rådet

28.4.2007   
            
            
               DA
            
            
               Den Europæiske Unions Tidende
            
            
               C 95/43
            
         Sag anlagt den 20. februar 2007 — Fahas mod Rådet
   (Sag T-49/07)
   (2007/C 95/90)
   Processprog: tysk
   Parter
   
      Sagsøger: Sofiane Fahas (Milkendorf, Tyskland) (ved Rechtsanwalt F. Zillmer)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Afgørelse 2002/848/EF af 28. oktober 2002 om gennemførelse af artikel 2, stk. 3, i forordning (EF) nr. 2580/2001 og om ophævelse af afgørelse 2002/460/EF, hvorved Rådet opstillede en ajourført liste over personer, grupper og enheder, som ovennævnte forordning skulle finde anvendelse på, og samtlige afgørelser, som i mellemtiden er blevet vedtaget af Rådet for Den Europæiske Union, indbefattet afgørelse 2006/1008/EF af 21. december 2006, som fortsat er i kraft, annulleres for så vidt som de angår sagsøgeren.
            
         
               —
            
            
               Det fastslås, at ingen af ovennævnte afgørelser, indbefattet afgørelse 2006/1008/EF af 21. december 2006, kan finde anvendelse på sagsøgeren.
            
         
               —
            
            
               Rådet for Den Europæiske Union tilpligtes at betale sagsøgeren en erstatning for den skade, han har lidt, på et beløb, der fastsættes efter Rettens skøn, dog mindst 2 000,00 EUR.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter med søgsmålet afgørelse 2006/1008/EF (1) og samtlige foregående afgørelser fra og med afgørelse 2002/848/EF (2), for så vidt som han er udtrykkeligt nævnt i den anfægtede retsakt.
   Til støtte for søgsmålet har sagsøgeren navnlig gjort gældende, at hans ret til kontradiktion og hans ret til en effektiv retsbeskyttelse er blevet tilsidesat. Desuden har han anført, at afgørelse 2006/1008/EF ikke er begrundet og derfor er i strid med artikel 253 EF.
   
      (1)  Rådets afgørelse 2006/1008/EF af 21.12.2006 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme (EUT L 379, s. 123).
   
      (2)  Rådets afgørelse 2002/848/EF af 28.10.2002 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2002/460/EF (EFT L 295, s. 12).